ПРЕДЛОГ ЗАКОНА

О ИЗМЕНАМА И ДОПУНАМА

ЗАКОНА О ЗАШТИТИ ЖИВОТНЕ СРЕДИНЕ

Члан 1.

У Закону о заштити животне средине („Службени гласник РС”, бр. 135/04, 36/09, 36/09 - др. закон, 72/09 - др. закон, 43/11- УС и 14/16), у члану 90б став 2. речи: „члана 90в тачка 16)” замењују се речима: „члана 90в тач. 16) и 21)”.

Члан 2.

У члану 90в став 1. тачка 21) мења се и гласи:

„21) припрему и суфинансирање пројеката који се финансирају из претприступне помоћи Европске уније у складу са чланом 89. ст. 3. и 4. овог закона, као и непредвиђених трошкова везаних за реализацију тих пројеката;”.

После тачке 21) додаје се тачка 21а) која гласи:

„21а) суфинансирање пројеката који се финансирају из међународне развојне помоћи и других финансијских извора који захтевају суфинансирање;”.

Члан 3.

После члана 101. додају се назив члана и члан 101а који гласе:

„Корисници ИПАРД подстицајних средстава

Члан 101а

Корисници који остварују право на ИПАРД подстицаје из области пољопривреде и руралног развоја у обавези су да испуне одговарајуће услове заштите животне средине.

Министар и министар надлежан за послове пољопривреде и руралног развоја, споразумно прописују услове из става 1. овог члана, које морају испунити корисници ИПАРД подстицаја.”

Члан 4.

Овај закон ступа на снагу осмог дана од дана објављивања у ,,Службеном гласнику Републике Србије”.